text: [{"text_idx": "#000007", "text": "Skei\u00f0i\u00f0 er hugsa\u00f0 t\u00e6r, i\u00f0 ynskir at hugsavna teg um handaligt arbei\u00f0i\u00f0 og at skapa vi\u00f0 egnum hondum. T\u00e6r ny\u0301tist ongar royndir fyri at luttaka, men fo\u0301lk vi\u00f0 royndum innan tr\u00e6handverk, eru eisini hjartaliga v\u00e6lkomin."}, {"text_idx": "#000008", "text": "\u201dA true Kuksa is made by your own hands or received as a gift\u201d \u2013 Sami people"}, {"text_idx": "#000009", "text": "A\u0301 hesum skei\u00f0num evna vit sonevndar Kuksa-koppar, i\u00f0 stava fra\u0301 elligamlari sa\u0301miskari si\u00f0venju og hugsavna okkum um gle\u00f0ina vi\u00f0 at skapa vi\u00f0 hondunum. Vit ny\u0301ta bert hondambo\u00f0; sag, kni\u0301v, h\u00f8ggujarn, fi\u0301l og sandpappi\u0301r, og lata prosessina taka si\u0301na ti\u0301\u00f0. Arbei\u00f0sha\u0301tturin krevur tolsemi\u00f0 og stendur i\u0301 andst\u00f8\u00f0u til ho\u0301pframlei\u00f0slu."}, {"text_idx": "#000010", "text": "So, um tu\u0301 hevur hug at forma ti\u0301n egna kopp u\u0301r tr\u00e6i? Skifta stokkarnar u\u0301t vi\u00f0 hondambo\u00f0um eina l\u00f8tu? Ella geva eina serstaka jo\u0301laga\u0301vu til onkran go\u0301\u00f0an? Ert tu\u0301 v\u00e6lkomin a\u0301 Ha\u0301sku\u0301lan at tilevna ti\u0301n egna serstaka kopp u\u0301r mahognitr\u00e6i."}, {"text_idx": "#000011", "text": "Navni\u00f0 \u2019Kuksa\u2019 er finskt og merkir \u2019burra\u2019 ella o\u0301javnur v\u00f8kstur a\u0301 tr\u00e6i. Samb\u00e6rt si\u00f0venjuni evna\u00f0i tu\u0301 t\u00e6r sja\u0301lvari/sja\u0301lvum ein kopp u\u0301r burru i\u0301 ungum aldri, sum tu\u0301 hev\u00f0i vi\u00f0 t\u00e6r alt li\u0301vi\u00f0. Kopparnir eru haldf\u00f8rir og vakrir, og eru serliga hentir at hava vi\u00f0 i\u0301 na\u0301ttu\u0301runa, ti\u0301 teir eru l\u00e6ttir og kunnu bindast uttana\u0301 taskuna ella belti\u00f0. Tankin er, at t\u00e6r ikki ny\u0301tist at bera vatn vi\u00f0 t\u00e6r av ti\u0301 sama, men i\u0301sta\u00f0in bru\u0301kar koppin at drekka u\u0301r a\u0301um, tu\u0301 kemur framvi\u00f0 a\u0301 ti\u0301ni lei\u00f0. Vi\u00f0merkjast skal to\u0301, at hann eisini tolur heitar drykkir, sosum te og kaffi."}]